**PROJEKTS**

2024.gada \_\_\_.\_\_\_\_\_\_\_\_\_\_ Lēmums Nr.\_\_\_\_\_\_\_\_\_

**Par atbalstu investīciju projekta “Akadēmiķa Graftio ielas pārbūve un jaunas ielas uz zemes gabala ar kadastra Nr.0500 021 1018 izbūve” īstenošanai**

       Pamatojoties uz Pašvaldību likuma 4.panta pirmās daļas 2.punktu, 10.panta pirmās daļas 21.punktu, Daugavpils valstspilsētas un Augšdaugavas novada attīstības programmas 2022.-2027.gadam Daugavpils valstspilsētas investīciju plānu, Ministru kabineta 05.03.2024. noteikumu Nr.159 “Kritēriji un kārtība, kādā tiek izvērtēti pašvaldību investīciju projektu pieteikumi valsts budžeta aizdevuma saņemšanai” 3.3.punktu, ņemot vērā Daugavpils valstspilsētas pašvaldības domes Pilsētas saimniecības un attīstības komitejas 2024.gada \_\_.\_\_\_\_\_\_\_\_\_ atzinumu, Daugavpils valstspilsētas pašvaldības domes Finanšu komitejas 2024.gada \_\_.\_\_\_\_\_\_\_\_\_ atzinumu,

**Daugavpils valstspilsētas pašvaldības dome nolemj:**

1. Atbalstīt investīciju projekta “Akadēmiķa Graftio ielas pārbūve un jaunas ielas uz zemes gabala ar kadastra Nr.0500 021 1018 izbūve” (turpmāk – Investīciju projekts) īstenošanu.
2. Iesniegt Investīciju projekta pieteikumu Satiksmes Ministrijai valsts aizdevuma saņemšanai, saskaņā ar Ministru kabineta 05.03.2024. noteikumiem Nr.159 “Kritēriji un kārtība, kādā tiek izvērtēti pašvaldību investīciju projektu pieteikumi valsts budžeta aizdevuma saņemšanai” un tajos noteiktajiem kritērijiem.
3. Nodrošināt līdzfinansējumu Investīciju projekta īstenošanai no pašvaldības budžeta līdzekļiem pa gadiem: 2024.gadā – 51 764.84 *euro* (piecdesmit viens tūkstotis septiņi simti sešdesmit četri *euro* astoņdesmit četri centi); 2025.gadā – 132 937.73 *euro* (simtu trīsdesmit divi tūkstoši deviņi simti trīsdesmit septiņi *euro* septiņdesmit trīs centi).
4. Lēmuma izpildi kontrolē domes priekšsēdētāja vietnieks V.Kononovs.
5. Atzīt par spēku zaudējušu Daugavpils valstpilsētas pašvaldības domes 2022.gada 31.maija Lēmumu Nr.358.

Pielikumā: Pašvaldības investīciju projekta “Akadēmiķa Graftio ielas pārbūve un jaunas ielas uz zemes gabala ar kadastra Nr.0500 021 1018 izbūve” apraksts.

|  |  |
| --- | --- |
| Daugavpils valstspilsētas pašvaldības domes priekšsēdētājs | A.Elksniņš |

Pielikums

Daugavpils valspilsētas

pašvaldības domes

2024.gada 27.jūnija

lēmumam Nr.

**Pašvaldības investīciju projekta “Akadēmiķa Graftio ielas pārbūve un jaunas ielas uz zemes gabala ar kadastra Nr.0500 021 1018 izbūve” apraksts**

|  |  |
| --- | --- |
| **Investīciju projekta pieteicējs** | * Daugavpils valstspilsētas pašvaldība |
| **Investīciju projekta uzsākšanas un pabeigšanas mēnesis, gads** | * Projekta uzsākšana - 2024.gada augusts * Projekta pabeigšana - 2025.gada jūlijs |
| **Investīciju projekta mērķis:** | * Investīciju projekta mērķis (atbilst 9.2.3.kritērijam): veikt Akadēmiķa Graftio ielas pārbūvi un izbūvēt jaunu pašvaldības ielu uz zemes gabala ar kadastra Nr. 0500 021 1018, tādējādi paaugstinot ceļu satiksmes drošību Daugavpils valstspilsētas teritorijā un radot labvēlīgus apstākļus gājējiem un mikromobilitātes rīku izmantošanai Ruģeļu apkaimē. |
| **Investīciju projekta izmaksas:** | * **Investīciju projekta kopējās izmaksas: 1 231 350.47 *euro*** * Aizņēmuma kopējais apmērs 1 046 647.90 *euro* , tai skaitā: * 2024.gadam: 293 334.10 *euro* * 2025.gadam: 753 313.80 *euro* * Pašvaldības budžeta līdzfinansējuma kopējais apmērs 184 702.57 *euro* , tai skaitā: * 2024.gadam: 51 764.84 *euro* * 2025.gadam: 132 937.73 *euro* |
| **Investīciju projekta tehniskā gatavība** | * Investīciju projektam ir augsta gatavības stadija: ir izdota būvatļauja un veikta atzīme par PN izpildi. Ir veiktas nepieciešamās iepirkuma procedūras un ir paziņoti iepirkumu rezultāti. |
| **Investīciju projekta galvenās aktivitātes:** | Ielas posma garums, ko plānots pārbūvēt un posma, ko plānots izbūvēt no jauna, kopgarums ir **1,172 km**.  Visā projekta posmā paredzēta labiekārtošanas darbu izpilde, paredzēts izbūvēt apgaismojuma tīklus, lietus ūdens kanalizācijas tīklus, gājēju ietves. Posmā no Nometņu ielas līdz Akadēmiķa Graftio ielai paredzēts izbūvēt apgaismojuma tīklus, pārbūvēt ielas segumu uz asfaltēto un izbūvēt minerālmateriālu nomales. Pie daudzstāvu mājām Gaismas ielā 20, Gaismas ielā 22 un Gaismas ielā 24 paredzēts ierīkot labiekārtotu auto stāvlaukumu 83 vieglajām automašīnām. Stāvvietas paredzētas arī gar projektētajiem ielu posmiem, kas ļaus likvidēt patvaļīgi izbraukāto zaļo zonu un padarīt teritoriju sakārtotu un arī estētiski pievilcīgāku. Projekta ietvaros tiks veidotas arī paceltas gājēju pāriešanas vietas, kā arī izmantoti risinājumi satiksmes mierināšanai daudzdzīvokļu māju tuvumā, tādējādi uzlabojot satiksmes drošību. Veiktie ieguldījumi paaugstinās ceļu satiksmes drošību un radīs labvēlīgus apstākļus gājējiem un mikromobilitātes rīku izmantošanai šajā apkaimē un pilsētā kopumā |

|  |  |
| --- | --- |
| Daugavpils valstspilsētas pašvaldības  domes priekšsēdētājs | A.Elksniņš |